 ዊስኮንሲን ጉጅለ ጎስጓስ መረጻ እቲ ፕሬዝደንት ብሰሉስ ኣብታ ግዝኣት ዝተኻየደ ቖጸራ ድምጺ ክድገም ሓቲቱ እዩ እዚ መዓዝ ከም ዝካየድኳ እንተዘይተፈልጠ ሰብ መዚ እታ ግዝኣት ቖጸራ ድምጺ ክሳብ ዝውድኡ ከም ዘይግበር ግን ርዱእ እዩ እታ ግዝኣት ነዚ መስርሕ ክሳብ 17 ሕዳር ክትውግን ግዜ ገደብ ኣቐሚጣ ኣላ ሙሁር ሕጊ ዩኒቨርሲቲ ኮሎምቢያ ፕሮፌሰር ሪቻርድ ቢሪፏልት ብ2016 ዓ.ም ኣብ ዝተኻየደ መረጻውን ኣብታ ግዝኣት ዳግም ቆጸራ ድምጺ ከም ዝተኻየደ ኣዘኻኺሩ እዚ ድማ ብኣማኢት ዝቑጸሩ ድምጺታት ቀይሩዩ ይብል ዳግም ድምጺ ምቑጻር ንሕጋውነት እቲ ድምጺ ዝፈታተን ኣይኮነን እኳ ድኣ እቲ ቑጽሪ ትኽክለኛ ምዃኑ እተረጋግጸሉ መስርሕ እዩ ዝብል ርኢይቶ ኣለዎ ምንጪ ስእሊ, Getty Images ሚቺጋን ፕሬዝደንት ዶናልድ ትራምፕ ኣብ 2016 ኣብ ዝተኻየደ መረጻ ኣብ ሚቺጋን ብንኡስ ኣፈላላይ ተዓዊቱ ኣብቲ ግዜ ልዕሊ 10 ሽሕን 700 ድምጺ ረኺቡ ነይሩ ሕጂ ድማ ዋላውን 96 ሚኢታዊት ድምጺ ከም ዝተቖጸረ እንተተሓበረ ብ4 ሕዳር ጉጅለ ጎስጓስ ትራምፕ እቲ ቖጸራ ድምጺ ጠጠው ይበል ዝብል ክሲ ኣቕሪቡ ድምጺ ብኣሽሓት ዝቑጸሩ መረጽቲ ጌና ኣይተቖጸረን ማዕከናት ዜና ኣመሪካን ቢቢሲን ግን ኣብታ ግዝኣት ጆ ባይደን ክዕወት ግምተን ይገልጻ ምንጪ ስእሊ, Getty Images ኣብ ፔንሲልቫኒያን ጆርጂያንውን ብተመሳሳሊ ምቑጻር ድምጺ ጠጠው ክብል ጉጅለ ጎስጓስ ትራምፕ ይጠልብ እዚ ናብ ላዕለዋይ ቤት ፍርዲ ከምርሕ ይኽእልዶ? 